**Пета мисия на високо ниво на комисар Войчеховски в Казахстан, 27-31 май 2024 г.**

Бихме искали да Ви информираме, че Европейският комисар по земеделие г-н Януш Войчеховски планира своята пета мисия на високо ниво, която ще се проведе в Република Казахстан, 27 – 31 май 2024 г. (във връзка с участието на ЕС на панаира InterFood Astana).

Казахстан е ключов партньор на ЕС в Централна Азия, който придоби стратегическо значение след Руската агресия срещу Украйна. Поради тази причина от съществено значение е да се укрепи присъствието на ЕС в региона както в политическата, така и в икономическата сфера. Комисарят по земеделие изразява убеждението, че високото ниво на предстоящата мисия, която има за цел да даде тласък на позицията на ЕС в хранително-вкусовата промишленост в Казахстан, ще допринесе за тази геополитическа цел. Мисията ще бъде първата по рода си в Централна Азия, като Казахстан е избран като най-развитата страна с огромна земеделска земя и следователно предлага потенциал за бизнес възможности и сътрудничество.

 Както винаги, в допълнение към политическия обмен, който ще бъде проведен, важен аспект от посещението на Комисар Войчеховски в Казахстан ще бъде улесняването на достъпа до пазара и контактите между европейския и казахстанския бизнес, активен в сектора на хранително-вкусовата промишленост.

В тази връзка Комисар Войчеховски би желал да бъде придружен от делегация от до 60 висши европейски ръководители, представляващи компании от всички ДЧ на ЕС, от МСП с надежден капацитет за износ, до големи компании, включително европейски и национални асоциации на производители от ключови сектори с най-значим потенциал за търговия и сътрудничество с Казахстан. Това биха били особено, но не изключително, секторите на плодове и зеленчуци, вина и спиртни напитки, преработката на свинско и птиче месо, млечни продукти, зърнени храни и преработката на зърнени култури.

Желаещите фирми и организации могат да регистрират своите заявки за включване в бизнес делегацията на следния линк: <https://agriculture.ec.europa.eu/events/agri-food-business-mission-kazakhstan-2024-05-27_en>

Окончателният подбор на представителите на бизнеса, които ще придружат Комисар Войчеховски, ще се основава на продуктовия и географския баланс на делегацията. В този контекст ще бъдат взети предвид представителността на кандидатите на даден сектор, техният капацитет за провеждане на международен бизнес и достъп до предизвикателни пазари. За да се гарантира навременна организация на посещението, заявки за участие в делегацията ще се приемат най-късно до 26 януари 2024 г.

Всички разходи за посещението са за сметка на участниците в делегацията.